
Lasinja, 29. studenog 2023.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. Statuta Općine Lasinja („Glasnik Općine Lasinja“ broj 01/18, 1/20 i 1/21), Općinsko vijeće Općine Lasinja na 20. redovnoj sjednici održanoj dana 29. studenog 2023. godine, donijelo je

O D L U K U
o poticanju zapošljavanja liječnika – doktora medicine i njihovog ostanka 
u radnom odnosu u Domu zdravlja na području Općine Lasinja


Članak 1.
	Ovom se Odlukom propisuju mjere i aktivnosti u svrhu  poticanju zapošljavanja liječnika, doktora obiteljske medicine i njihovog ostanka u radnom odnosu u Domu zdravlja Karlovac, a na području Općine Lasinja.


Članak 2.
	Mjera iz članka 1. ove Odluke:

· subvencioniranje troškova stanovanja

Članak 3.
	Ovlašćuje se općinski načelnik Općine Lasinja da posebnim programom odredi kriterije, uvjete i postupak za provedbu mjere iz čl. 2. ove Odluke.	

Članak 4.
	Sredstva za provedbu ove Odluke osiguravaju se u Proračunu Općine Lasinja.
Članak 5.
[bookmark: _Hlk74658522]	Ova Odluka stupa na snagu osmog dana od dana objave u Glasniku Općine Lasinja.

                      PREDSJEDNK
						                                          OPĆINSKOG VIJEĆA 

                                                                                                                     Matija Prigorac, mag. educ. hist.

